Rješenje predsjednika Općeg suda od 16. listopada 2013. – Španjolska protiv Komisije

(predmet T‑461/13 R)

„Privremena pravna zaštita — Državne potpore — Odluka kojom se potpora proglašava nespojivom s unutarnjim tržištem i nalaže njezin povrat kao i obustava tekućih plaćanja — Zahtjev za suspenziju primjene — Nepostojanje fumus boni iuris i hitnosti“

1. Privremena pravna zaštita — Suspenzija primjene — Privremene mjere — Pretpostavke za odobravanje — Fumus boni iuris — Hitnost — Teška i nepopravljiva šteta — Kumulativnost — Odvagivanje svih interesa o kojima je riječ — Diskrecijska ovlast suca privremene pravne zaštite (čl. 256. st. 1., čl. 278. i 279. UFEU‑a; Poslovnik Općeg suda, čl. 104. st. 2.) (t. 13.‑15.)

2. Privremena pravna zaštita — Suspenzija primjene — Pretpostavke za odobravanje — Fumus boni iuris — Prima facie ispitivanje razloga navedenih u prilog glavnoj tužbi — Tužba protiv Komisijine odluke kojom se potpora proglašava nespojivom s unutarnjim tržištem i nalaže njezin povrat — Tužbeni razlog u vezi s postojanjem iznimnih okolnosti koje čine prepreku povratu potpore — Tužbeni razlog koji prima facie nije neosnovan (čl. 278. UFEU‑a; Poslovnik Općeg suda, čl. 104. st. 2.) (t. 17., 24., 25.)

3. Privremena pravna zaštita — Pretpostavke za dopuštenost — Tužba — Formalni zahtjevi — Izlaganje tužbenih razloga koji prima facie opravdavaju određivanje predloženih mjera (čl. 278. i 279. UFEU‑a; Poslovnik Općeg suda, čl. 104. st. 2. i 3.) (t. 20.)

4. Privremena pravna zaštita — Suspenzija primjene — Pretpostavke za odobravanje — Hitnost — Teška i nepopravljiva šteta — Teret dokazivanja — Odluka Komisije kojom se nalaže povrat državne potpore — Povrat koji može ugroziti ostvarivanje državnih zadaća i uzrokovati poremećaje javnog poretka države članice — Uključenost — Nepostojanje konkretnih i preciznih pokazatelja, potkrijepljenih podrobnom dokaznom dokumentacijom — Nepostojanje hitnosti (čl. 278. UFEU‑a; Poslovnik Općeg suda, čl. 104. st. 2.) (t. 32., 34.‑39., 42., 49.)

5. Privremena pravna zaštita — Suspenzija primjene — Privremene mjere — Pretpostavke za odobravanje — Teška i nepopravljiva šteta — Šteta na koju se može pozvati država članica (čl. 278. i 279. UFEU‑a) (t. 33.)

6. Privremena pravna zaštita — Suspenzija primjene — Pretpostavke za odobravanje — Hitnost — Odluka Komisije kojom se nalaže povrat državne potpore — Odluka koja je upućena državi članici, a ne korisniku — Uzimanje u obzir nacionalnih provedbenih mjera — Neobvezujuće mjere — Nepostojanje fumus boni iuris i hitnosti (čl. 278. i čl. 288. st. 4. UFEU‑a; Poslovnik Općeg suda, čl. 104. st. 2.) (t. 43., 44., 50.)

7. Privremena pravna zaštita — Suspenzija primjene — Pretpostavke za odobravanje — Hitnost — Teška i nepopravljiva šteta — Odluka kojom se nalaže povrat državne potpore — Postojanje pravnih sredstava protiv nacionalnih provedbenih mjera pred nacionalnim sucem — Ovlast suca Unije da uzme u obzir takva pravna sredstva u okviru meritorne ocjene zahtjeva za privremenu pravnu zaštitu — Nepostojanje nepopravljivosti (čl. 278. UFEU‑a; Poslovnik Općeg suda, čl. 104. st. 2.) (t. 45.‑48.)

Predmet

Zahtjev za suspenziju primjene Odluke Komisije C (2013) 3204 final od 19. lipnja 2013. koja se tiče državne potpore S. A. 28599 (C 23/2010) (ex NN 36/2010, ex CP 163/2009) koju je Kraljevina Španjolska dodijelila za razvoj digitalne zemaljske televizije u udaljenim i manje urbaniziranim područjima (osim u regiji Castilla-La Mancha).

Izreka

1. Odbija se zahtjev za privremenu pravnu zaštitu.